
ОБЩИНСКИ СЪВЕТ

                                                                             

ГР. КРУМОВГРАД

Д  О  К Л  А  Д  Н  А   З  А  П  И  С  К  А

от  Себихан Керим Мехмед – кмет на община Крумовград

Относно: Предложение за включване на детски градини от община Крумовград в списъка на средищните детски градини.


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

 Съгласно чл. 53, ал. 1 от Закона за предучилищното и училищно образование, средищна детска градина е общинска детска градина, която се намира в най-близкото населено място на територията на общината или на съседна община, където се отглеждат, възпитават, социализират и обучават децата в задължителна предучилищна възраст от населените места, в които няма детска градина или училище, което организира задължително предучилищно образование. 

Средищните детски градини се включват в списък, приет от Министерския съвет и обнародван в "Държавен вестник". Списъкът се актуализира ежегодно до 1 ноември.  Критериите за определяне на средищни детски градини се приемат с акт на Министерския съвет.
На основание чл. 1 от Постановление № 128/29.06.2017 година за определяне на критерии за включване в Списъка на средищните детски градини и училища за средищна детска градина, се определя общинска детска градина или част от нея в друго населено място, в която се обучават най-малко 4 деца в задължителна предучилищна възраст от други населени места, в които няма детска градина или училище, което да организира задължително предучилищно образование, и която за тези деца е на най – малко разстояние, измерено по асфалтирана пътна мрежа, в друго населено място. 
Списъкът със средищните детски градини се актуализира ежегодно по мотивирано предложение на кмета на общината след решение на общинския съвет. Предложенията се внасят до 10 септември в Министерството на образованието и науката. 

На критериите за „средищни детски градини” на територията на община Крумовград отговарят следните детски градини: Детска градина „Митко Палаузов“ гр. Крумовград, Детска градина „Юрий Гагарин“ гр. Крумовград, Детска градина „Слънце“ с. Токачка,  Детска градина „Ран Босилек“ с. Каменка, Детска градина „Радост“ с. Поточница и Детска градина  „Искра“ с. Странджево. 
Мотивите за определянето им за средищни детски градини, са следните:

1. За учебната 2024/2025 година по данни на директора на Детска градина „Митко Палаузов“ гр. Крумовград, община Крумовград в детската градина ще се обучават деца в задължителна предучилищна възраст от населени места, в които няма детска градина/училище:

от с. Храстово - 2 деца;
от с. Овчари - 6 деца; 

от с. Вранско - 31 деца;

от с. Горна Кула - 3 деца;

от с. Бараци - 4 деца.
Най – близката детска градина по асфалтирана пътна мрежа за посочените по-горе населени места е ДГ „Митко Палаузов“ гр. Крумовград. Разстоянието, което пропътуват децата до детската градина в едната посока е  съответно:

с. Храстово на  8,82 км. х 1,16 = 10,23 км. от гр. Крумовград - 2 деца;

с. Овчари на 3,8 км. х 1,16 = 4,408 км. от  гр. Крумовград - 6 деца; 

с. Вранско на 1,1 км. х 1,16 = 1,276  км. от  гр. Крумовград - 31 деца; 

с. Горна Кула на 6,8 км. х 1,16 = 7,888 км. от гр. Крумовград - 3 деца;

с. Бараци на  7,4 км. х 1,16 =  8,584 км. от  гр. Крумовград - 4 деца.


Община Крумовград е организирала специализиран превоз на деца и ученици по реда на Закона за обществените поръчки с предмет: „Специализиран превоз за деца в задължителна предучилищна възраст и ученици на територията на община Крумовград по утвърдени маршрутни разписания“ по обособени позиции. За децата от населените места, пътуващи до ДГ „Митко Палаузов“ гр. Крумовград е организиран транспорт по следните направления: „с. Къклица - с. Ручей - с. Храстово - с. Кандилка - с. Сърнак - с. Звънарка - гр. Крумовград - с. Кандилка - гр. Крумовград“, „с. Лимец - с. Къклица - с. Скалак - с. Звънарка - с. Овчари - с. Звънарка - гр. Крумовград - с. Овчари - гр. Крумовград“, „с. Долна Кула - с. Златолист - с. Горна Кула - с. Вранско -  гр. Крумовград“ и „с. Джанка -с. Хисар - с. Ковил - с. Качулка - с. Бараци - с. Вранско - с. Горна Кула - гр. Крумовград“. Осигурен е и транспорт на деца до детската градина и със собствен транспорт /училищни автобуси/. ДГ „Митко Палаузов“ гр. Крумовград е най – голямата детска градина на територията на община Крумовград. В нея се обучават деца, разпределени в 10 групи, от които 2 са яслени. Сградите са след основен ремонт, а материалната база е обновена. 

2. За учебната 2024/2025 година по данни на директора на Детска градина „Юрий Гагарин“ гр. Крумовград, община Крумовград в детската градина ще се обучават деца в задължителна предучилищна възраст, пътуващи от населени места, в които няма детска градина/училище:

от с. Гулия - 2 деца;

от с. Кандилка, мах.“Шопор“ - 1 дете;
от с. Бараци - 1 дете;
от с. Ручей - 2 деца;

от с. Рогач, мах. „Пиявица“ - 1 дете;

от с. Къклица – 1 дете;

от с. Овчари, мах. „Битово“ – 1 дете. 
Най – близката детска градина по асфалтирана пътна мрежа за посочените по-горе населени места е ДГ „Юрий Гагарин“ гр. Крумовград. Разстоянието, което пропътуват децата до детската градина в едната посока  е  съответно:

· с. Гулия на 6,07 км. х 1,16 = 7,04 км. от  гр. Крумовград - 2  деца;

· с. Кандилка, мах. „Шопор“ на 10,4 км. х 1,16 = 12,064 км. от гр. Крумовград - 1 дете;

· с. Бараци на 7,4 км. х 1,16 = 8,584 км. от  гр. Крумовград - 1 дете;

· с. Ручей на 16,1 км. х 1,16 = 18,676 км. от  гр. Крумовград - 2 деца;

· с. Рогач, мах. „Пиявица“  на 5,8 км. х 1,16 = 6,728 км. от  гр. Крумовград - 1 дете;

· с. Къклица на 13,1 км. х 1,16 = 15,196 км. от  гр. Крумовград – 1 дете;

· с. Овчари, мах. „Битово“ на 3,2 км. х 1,16 = 3,712 км. от  гр. Крумовград - 1 дете.

Община Крумовград е организирала специализиран превоз на деца и ученици по реда на Закона за обществените поръчки с предмет: „Специализиран превоз за деца в задължителна предучилищна възраст и ученици на територията на община Крумовград по утвърдени маршрутни разписания“ по обособени позиции. За децата от населените места, пътуващи до ДГ „Юрий Гагарин“ гр. Крумовград е организиран транспорт по следните направления: „с. Джанка - с. Хисар - с. Ковил - с. Качулка - с. Бараци - с. Вранско - с. Горна Кула - гр. Крумовград“, „с. Голямо Каменяне, кв. Чифлика - с. Малко Каменяне - с. Голямо Каменяне - с. Гулия - с. Голямо Каменяне - с. Сливарка, мах. „Бащино“ - с. Дъждовник - гр. Крумовград” и „с. Къклица - с. Ручей - с. Храстово - с. Кандилка - с. Сърнак - с. Звънарка - гр. Крумовград - с. Кандилка - гр. Крумовград“. Осигурен е и транспорт на деца до детската градина и със собствен транспорт /училищни автобуси/. В ДГ „Юрий Гагарин“ гр. Крумовград се обучават деца, разпределени в 4 групи. Сградата е след извършен основен ремонт, а материалната база е обновена. 

3. За учебната 2024/2025 година по данни на директора на Детска градина „Слънце“ с. Токачка, община Крумовград в детската градина ще се обучават 17 деца в задължителна предучилищна възраст, пътуващи от следните населени места:

от с. Пашинци - 7 деца;

от с. Голяма Чинка - 2 деца; 

от с. Рибино - 2 деца;

от с. Бук - 3 деца;    

от с. Раличево - 2 деца;

 от с. Кандилка – 1 дете.
Най – близката детска градина по асфалтирана пътна мрежа за посочените по-горе населени места е ДГ „Слънце“ с. Токачка. Разстоянието, което пропътуват децата до детската градина в едната посока е съответно:

с. Пашинци на 5,7 км. х 1,16 = 6,612 км. от  с. Токачка - 7 деца;

с. Голяма Чинка на  5,6 км. х 1,16 = 6,496 км. от  с. Токачка - 2 деца;

с. Рибино  7.0 км. х 1,16 = 8,12 км. от  с. Токачка - 2 деца;

с. Бук на 8,5 км. х 1,16 = 9,86 км. от с. Токачка – 3 деца;    

с. Раличево на 5,8 км. х 1,16 = 6,728 км. от с. Токачка - 2 деца;

с. Кандилка на  8,10 км. х 1,16 = 9,396 км. от  с. Токачка - 1 дете.
В посочените по-горе населени места няма детска градина или училище, което да организира задължително предучилищно образование. Най – близката детска градина по асфалтирана пътна мрежа е Детска градина „Слънце“ с. Токачка, община Крумовград. 

Община Крумовград е организирала специализиран превоз на деца и ученици по реда на Закона за обществените поръчки с предмет: „Специализиран превоз за деца в задължителна предучилищна възраст и ученици на територията на община Крумовград по утвърдени маршрутни разписания“ по обособени позиции. За децата от населените места, пътуващи до ДГ „Слънце“ с. Токачка е организиран транспорт по следните направления: „с. Лещарка – с. Токачка – с. Гривка – с. Токачка – с. Гривка – с. Раличево – с. Пашинци – с. Токачка“ и „с. Кран – с. Токачка – с. Лъжичник – с. Бук – с. Токачка“. Осигурен е и транспорт на деца до детската градина и със собствен транспорт /училищен автобус/ по направление:  „гр. Крумовград – с. Сърнак - с. Кандилка - с. Голяма Чинка – с. Малка Чинка – с. Рибино - с. Метлика – с. Конче – с. Седефче - с. Тополка – с. Лещарка – с. Токачка“. Обучението на децата в детската градина се осъществява в две групи. В детската градина е извършен основен ремонт на сградата, а материалната база е подновена. 

4. За учебната 2024/2025 година по данни на директора на Детска градина „Ран Босилек“ с. Каменка, община Крумовград, в детската градина ще се обучават пътуващи деца в задължителна предучилищна възраст от следните населени места:

от. с. Рогач - 3 деца.

от с. Сливарка – 1 дете.

Разстоянието, което пропътуват децата до детската градина в едната посока  е  съответно:

от с. Рогач до с. Полковник Желязово - 4,1 км. х 1,16 = 4,756 км.

от с. Сливарка до с. Полковник Желязово – 2,5 км. х 1,16 = 2,90 км. 

В посочените по-горе населени места няма детска градина или училище, което да организира задължително предучилищно образование. Най-близката детска градина за това населено място по асфалтирана пътна мрежа е Детска градина „Ран Босилек“ с. Каменка, община Крумовград.  


Община Крумовград е организирала специализиран превоз на деца и ученици по реда на Закона за обществените поръчки с предмет: „Специализиран превоз за деца в задължителна предучилищна възраст и ученици на територията на община Крумовград по утвърдени маршрутни разписания“ по обособени позиции. За децата от населените места, пътуващи до ДГ „Ран Босилек“ с. Каменка е организиран транспорт по следните направления: „с. Чал - с. Доборско - с. Багрилци - с. Чернооки - с. Перуника - с. Пелин - с. Рогач - с. Полковник Желязово - с. Едрино - с. Полковник Желязово - гр. Крумовград - с. Пелин - с. Гулийка - с. Пелин - гр. Крумовград“.  ДГ „Ран Босилек“ с. Каменка е с подновена материална база. 

5. За учебната 2024/2025 година по данни на директора на Детска градина „Радост“ с. Поточница, община Крумовград, в детската градина ще се обучават пътуващи деца в задължителна предучилищна възраст от следните населени места:
от с. Поточарка - 3 деца;

от с. Джанка - 2 деца;

от с. Морянци – 1 дете. 

Разстоянието, което пропътуват децата до детската градина в едната посока  е  съответно:
· от с. Поточарка на 1,20 км. х 1,16 = 1,392 км. от с. Поточница - 3 деца;

· от с. Джанка на 9,50 км. х 1,16 = 11,02 км. от с. Поточница - 2 деца;

· от с. Морянци на 7,1 км. х 1,16 = 8,236 км. от с. Поточница – 1 дете. 

В посочените по-горе населени места няма детска градина или училище, което да организира задължително предучилищно образование. Най-близката детска градина за тези населени места по асфалтирана пътна мрежа е Детска градина „Радост“ с. Поточница, община Крумовград.  


Община Крумовград е организирала специализиран превоз на деца и ученици по реда на Закона за обществените поръчки с предмет: „Специализиран превоз за деца в задължителна предучилищна възраст и ученици на територията на община Крумовград по утвърдени маршрутни разписания“ по обособени позиции. За децата от населените места, пътуващи до ДГ „Радост“ с. Поточница е организиран транспорт по следното направление: „с. Ковил - с. Джанка - с. Стари Чал - с. Поточница - с. Поточарка - с. Поточница - с. Морянци - с. Красино - с. Поточница“. Детската градина разполага с добра материално - техническа база.  

6. За учебната 2024/2025 година по данни на директора на Детска градина „Искра“ с. Странджево, община Крумовград, в детската градина ще се обучават пътуващи деца в задължителна предучилищна възраст от следните населени места:
от с. Бряговец - 6 деца;

от с. Долно Черковище - 1 дете.

Разстоянието, което пропътуват децата до детската градина в едната посока  е  съответно:

· с. Бряговец на  2,6 км. х 1,16 = 3,016 км. от  с. Странджево - 6 деца;

· с. Долно Черковище на 4,5 км. х 1,16 =  5,22 км. от с. Странджево - 1 дете.

В посочените по – горе населени места няма детска градина или училище, което да организира задължителното предучилищно образование. Най - близката детска градина за тези населени места по асфалтирана пътна мрежа е Детска градина „Искра“ с. Странджево, община Крумовград.  


Община Крумовград е организирала специализиран превоз на деца и ученици по реда на Закона за обществените поръчки с предмет: „Специализиран превоз за деца в задължителна предучилищна възраст и ученици на територията на община Крумовград по утвърдени маршрутни разписания“ по обособени позиции. За децата от населените места, пътуващи до ДГ „Искра“ с. Странджево е организиран транспорт по следното направление: „с. Бряговец - с. Странджево - с. Падало - с. Кожухарци - с. Котлари - с. Долно Черковище - с. Странджево“. Детската градина разполага с добра материално - техническа база.  

Въз основа на горе изложеното и на основание чл.17, ал. 1, т. 3 от ЗМСМА,  чл. 53, ал. 1 от Закона за предучилищното и училищно образование и ПМС № 128 от 29.06.2017 г. предлагам Общински съвет гр. Крумовград да вземе следните 

Р Е Ш Е Н И Я: 

I. За учебната 2024/2025 година в списъка със средищните детски градини от община Крумовград да бъдат включени следните детски градини: 
1. Детска градина „Митко Палаузов“ гр. Крумовград, община Крумовград;
2. Детска градина „Юрий Гагарин“ гр. Крумовград, община Крумовград;
3. Детска градина „Слънце“ с. Токачка, община Крумовград;
4. Детска градина „Ран Босилек“ с. Каменка, община Крумовград;
5. Детска градина „Радост“ с. Поточница, община Крумовград;
6. Детска градина „Искра“ с. Странджево, община Крумовград.

II. Възлага на Кмета на община Крумовград до 10 септември 2024 година да внесе мотивирано предложение в МОН за включване на: Детска градина „Митко Палаузов“ гр. Крумовград, Детска градина „Юрий Гагарин“ гр. Крумовград, Детска градина „Слънце“ с. Токачка, Детска градина“ Ран Босилек“ с. Каменка, ДГ „Радост“ с. Поточница и Детска градина  „Искра“ с. Странджево в списъка на средищните  детски градини за учебната 2024/2025 година.
ВНЕСЪЛ ДОКЛАДНАТА: ……....……………


         /Себихан Мехмед/

Изготвил: ………………/К. Тюрдиева/
Съгласували: 1…………/Н. Акиф/
   
              2.…………..…/В. Пехливанова/

